आवरग्लास शुरू किया जा सकता है। ड्रॉप पैड को सुरक्षित करें और ख़ाली कर दें।
पाँच हज़ार फ़ुट की दूरी पर। तैयार हो जाओ।
- मार्क। - दस, नौ…
ऐक्सिस मुंडी 1962
- टाइटन 4,000 फ़ुट दूर है। - …आठ, सात,
- छह, पाँच… - तीन हज़ार फ़ुट।
- गामा सिम्युलेटर्स बंद करो। - …चार, तीन, दो, एक।
शॉ
आप खोजयात्रा करने बहुत दूर जाएँगे?
यह समझाना मुश्किल है, हीरो…
…लेकिन मैं जल्दी वापस आ जाऊँगा।
हे, तुम जीप के गियर तो ठीक से बदल नहीं सकते।
भाड़ में जाओ।
मुझे वहाँ जाने में कोई ऐतराज़ नहीं है।
ब्रांट
ऑपरेशन आवरग्लास
मिशन का दिन : फ़ॉक्सट्रॉट छठवाँ दिन
कंट्रोल, मैं आवरग्लास प्राइमरी बोल रहा हूँ।
मिशन का दिन, फ़ॉक्सट्रॉट।
मैं संदेश भेज रहा हूँ, चाहे आप सुन रहे हों या नहीं।
आज मैंने बर्क को दफ़नाया।
मैं ऊपर के इलाक़े का मुआयना करने वाला हूँ।
देखता हूँ अगर वहाँ सिग्नल मिल पाए।
मिशन का दिन : ऑस्कर पंद्रहवाँ दिन
कंट्रोल, आवरग्लास प्राइमरी।
मिशन का दिन, ऑस्कर। राशन ख़त्म हो चुका है।
जो कुछ बाक़ी था, वह कल ही ख़त्म हो गया।
उम्मीद है रात का खाना कहीं से मिल जाएगा।
अगर नहीं मिला, तो पता नहीं मैं क्या करूँगा।
क्या तुमने वह देखा? तुमने वह देखा?
- हँ? - वह… वह क्या था?
हँ? क्या देखा?
मेरे उपकरणों में रीडिंग तो आ रही है, लेकिन इसका कोई मतलब नहीं बन रहा है।
किसे पड़ी है? वह बहुत अच्छा था।
मुझे तो यह भी नहीं पता कि अभी-अभी हमने क्या किया, तुम्हें पता है?
इसे कुछ अजीब सा सिग्नल मिल रहा है। पता नहीं कि यह टाइटन है या नहीं।
क्या?
कंट्रोल, कोई सुन रहा है? ओवर।
कौन बोल…
कौन बोल रहा है? मैं किससे बात कर रहा हूँ?
ओवर।
कौन बोल रहा है?
मैं किससे बात कर रहा हूँ?
हे भगवान। भगवान का शुक्र है।
भगवान का शुक्र है।
मैं मेजर लीलैंड लाफ़ेयट शॉ तृतीय बोल रहा हूँ। मेरे साथी मारे गए।
मेरा वाहन क्षतिग्रस्त है।
मेरे पास खाने को कुछ नहीं है।
कंट्रोल, मुझे यहाँ से निकालो।
"गॉडज़िला" किरदार पर आधारित
मॉनार्क : लेगसी ऑफ़ मॉन्सटर्स
क्या हो रहा है, ज़ूक?
यह उपकरण वैसा ही सिग्नल भेज रहा है जैसा मैंने अनुमान लगाया था।
इसे तब तक इधर-उधर घूमना था जब तक इसे कोई टाइटन न मिल जाए।
उसके बजाय, लगता है इसने आवरग्लास खोजयात्रा की आवृत्ति पकड़ ली है,
जब मॉनार्क को लगा था कि तुम रिफ़्ट में खो गए हो।
वह… वह सन् 1962 की बात है। यह कैसे…
जैसा कि तुमने ख़ुद देखा था, वहाँ समय सापेक्ष है।
कंट्रोल, प्लीज़ जवाब दो। मैं दोहराता हूँ, मैं आवरग्लास प्राइमरी बोल रहा हूँ।
उससे बात करो।
उससे बात करो, ली।
तुम क्या सुनने की सबसे ज़्यादा उम्मीद कर रहे थे?
मैं…
आवरग्लास, मैं कंट्रोल से बोल रहा हूँ।
हमें लगा कि हमने तुम लोगों को खो दिया।
खो तो दिया था।
लगभग खो ही दिया था।
पर हे भगवान, किसी की आवाज़ सुनकर अच्छा लग रहा है।
क्या बिली रैंडा वहाँ हैं? क्या मैं बिल रैंडा से बात कर सकता हूँ?
क्या मैं बिल से बात कर सकता हूँ?
वह तुम्हारे साथ फिर से सम्पर्क स्थापित करने की कोशिश कर रहे हैं।
हम जल्द से जल्द उन तक यह ख़बर पहुँचा देंगे।
तुम लोग मुझे यहाँ से बाहर निकालने की योजना पर काम कर रहे हो या…
- हम उस पर काम कर रहे हैं, मेजर। - ठीक है।
लेकिन मैं तुम्हें एक बात की गारंटी दे सकता हूँ, तुम अपने घर ज़रूर जाओगे।
लगता है तुम्हें इस बात पर काफ़ी यक़ीन है।
इससे ज़्यादा यक़ीन मुझे अपनी ज़िंदगी में कभी किसी चीज़ पर नहीं रहा।
केट!
यहाँ आकर यह देखो।
आपको क्या मिला?
डबल प्यूपिल।
टाइटन के गीत की प्रतिध्वनि आवृत्ति
वेवफ़ॉर्म में एक दोहराव वाला पैटर्न बनाती है।
इसका क्या मतलब है?
शायद इसका कोई मतलब ना हो।
शायद मैंने बस वे स्पंदन महसूस करके यह मान लिया कि टाइटन "भटक" गया है।
शायद मैं ही भटक गई हूँ और मैं अपनी स्थिति को उस पर थोप रही हूँ।
माफ़ करना।
सिर्फ़ आप ही हैं जिससे मैं इस बारे में बात कर सकती हूँ, यह महसूस किए बिना कि मैं…
पूरी तरह से पागल हो गई हूँ।
केट, तुम पागल नहीं हो।
तुम्हें जो ध्वनि आवृत्ति सुनाई दे रही है, वह वास्तविक है।
टाइटन साफ़ तौर पर अपने नक़्शे वाले रास्ते से भटक गया है,
और उसे कोई नहीं ढूँढ सकता।
तो तुम्हें यह महसूस होना कैसे भी शुरू हुआ हो, मुझे लगता है…
मुझे लगता है तुम सही कह रही हो।
वह भटक गया है।
लेकिन उसे ढूँढने और वापस ऐक्सिस मुंडी भेजने में तुम मददगार साबित हो सकती हो।
अगर वह भटक गया है, तो वह कहीं भी हो सकता है।
हो सकता है कि वह अब तक प्रशांत महासागर के बीचोंबीच पहुँच गया हो।
बंदरगाह के पास मुझे जो स्पंदन महसूस हुए थे…
वे इतने तीव्र नहीं थे, जितने सैंटा सोलेदाद में थे।
अगर वह हमसे और दूर जाता जा रहा हो तो?
पर तुम्हें स्पंदन यहाँ महसूस हुए थे।
बिली को जापान में एक जगह मिली थी।
वह टाइटन के आने-जाने के रास्ते में नहीं है, पर बिली ने लिखा है कि वह "महत्वपूर्ण" है।
और महत्वपूर्ण कैसे है?
वह श्रापित है।
यहाँ। "स्थानीय किंवदंतियों में कहा गया है कि कुछ महिलाएँ एक 'योकाई', दानव के
वश में हो जाती थीं जो अपने शिकार को खींचकर अँधेरे में ले जाता था।"
मुझे ये तस्वीरें मिलीं…
हाँ।
गाँववालों की इन तस्वीरों को देखो।
ये कौन हैं?
इस औरत का कहना था कि उस दानव की आवाज़ गहरी, गले से निकलते हुए कम्पन जैसी थी।
अच्छा। तो बिली का मानना था कि वह दानव टाइटन ही था?
उसका मानना था कि यह भी एक सम्भावना है।
अगर ये औरतें यह समझ पाने में सक्षम थीं कि उस गीत में उनसे क्या कहा जा रहा था,
तो यह जुड़ाव टाइटन को ढूँढने में हमारी मदद कर सकता है,
इससे पहले कि ली को उसे नष्ट करने का मौक़ा मिले।
नशे में तो नहीं हो?
यह इस शब्द की परिभाषा पर निर्भर करता है।
तुम तो ज़्यादातर परिभाषाओं पर खरे उतरते हो।
कल रात के लिए मुझे माफ़ कर दो। मुझे वह नहीं करना चाहिए था।
नहीं। तुमने कुछ नहीं किया। मैं…
हमने किया।
हमारा एक साझा अतीत रहा है। ऐसा हो जाता है। कोई… बात नहीं।
तुम कहीं घूमने जा रहे हो?
हाँ।
मुझे यहाँ से निकलने की ज़रूरत है।
हाँ, मैं समझती हूँ।
कहाँ जा रहे हो?
थाईलैंड।
अच्छी बात है।
अकेले जा रहे हो?
मुझे किसी ने वहाँ बुलाया है।
किसने?
कोई है जिससे मैं हाल ही में मिला हूँ।
ज़्यादा बड़ी बात नहीं है।
ठीक है, जब तुम कहते हो कि ज़्यादा बड़ी बात नहीं है,
तब वाक़ई बड़ी बात लगती है।
हर किसी को क्यों जानना है कि मैं क्या कर रहा हूँ?
मैं किसी से मिला और अब मैं घूमने जा रहा हूँ।
क्या मुझे तुमसे मंज़ूरी लेनी पड़ेगी?
नहीं। मैंने…
मैंने ऐसा तो नहीं कहा।
मैं तंग आ गया हूँ कि हर कोई मुझे बताता रहता है कि मुझे क्या करना चाहिए।
क्या… क्या सही है, क्या ग़लत है।
मेरी क्या ज़िम्मेदारियाँ हैं, मेरे परिवार के लिए, मॉनार्क के लिए।
दुनिया को बचाने के लिए।
यह मेरी ज़िंदगी है।
ठीक है।
माफ़ करना।
कोरा मटेओ?
माफ़ करना।
कौन?
आओ। चलो।
ज़ूक, सम्पर्क टूट गया। तुम फिर से उससे सम्पर्क कर पाओगे?
आवरग्लास प्राइमरी। क्या तुम सुन रहे हो?
आवरग्लास प्राइमरी। मैं कंट्रोल से बोल रहा हूँ। क्या तुम मुझे साफ़ सुन पा रहे हो?
चलो, ज़ूक, इसे ठीक करो।
मुझे पता है कि तुम अभी भी चमत्कार कर सकते हो।
यह चमत्कार नहीं है। यह भौतिकी है।
क्या तुम इसकी शक्ति बढ़ा सकते हो?
हाँ, बढ़ा सकता हूँ।
ठीक है।
चल जा।
आवरग्लास प्राइमरी,
- क्या तुम सुन रहे हो… - हे भगवान, हाँ। हे, हाँ।
मैं आवरग्लास प्राइमरी बोल रहा हूँ। मैं सुन रहा हूँ। तुम सुन रहे हो?
ठीक है। मेजर, क्या तुम मुझे सुन रहे हो?
मैं तुम्हें सुन रहा हूँ। मैं तुम्हें सुन रहा हूँ, ओवर।
मुझे… लगा कि तुमसे सम्पर्क टूट गया।
ओह, नहीं। मैं अभी भी यहीं हूँ।
तुम कैसे हो, सैनिक?
अब बेहतर हूँ। अब बेहतर हूँ।
तो मुझे यहाँ से बाहर निकालने की तुम लोगों ने क्या योजना बनाई है?
पहले हमें स्थिति का जायज़ा लेना होगा।
क्या तुमने वहाँ कोई मूटो गतिविधि देखी है?
उस गतिविधि के अलावा जिसमें मेरे सारे साथी मारे गए,
एक ऐसा कनखजूरा जो मेट्रो के डिब्बों जितना बड़ा था।
ठीक है।
ठीक है, और तुमने गॉडज़िला को देखा?
गॉडज़िला?
माफ़ करना… नहीं।
- क्यों? - यह ज़रूरी है।
तुम्हें गॉडज़िला का कोई संकेत नहीं मिला?
नहीं। यह ज़रूरी क्यों है? मेरे घर जाने से इसका क्या सम्बन्ध है?
रुको, मेजर।
उसने सही कहा।
जब मैं पहली बार वहाँ गया था, गॉडज़िला वहाँ नहीं था।
- ली, तुम्हें यक़ीन है कि तुम्हें ठीक से याद… - ठीक है। ठीक है।
ठीक है, रुक जाओ। नई योजना।
हम नहीं जानते कि अभी टाइटन कहाँ हैं।
लेकिन शायद मुझे यह पता है कि उस समय टाइटन कहाँ था।
ज़ूक, क्या हम किसी तरह उस टाइटन पर कोई ट्रैकर लगा सकते हैं?
प्रवेश वाहन में एक रेडियो था जो…
- हाँ, शायद मैं लगा सकता हूँ। - कंट्रोल, तुम अभी भी वहीं हो?
क्या तुम मुझे सुन रहे हो?
ठीक है, अब हम चाहते हैं कि तुम वापस प्रवेश वाहन के पास जाओ, ठीक है?
पॉड के अंदर पहुँचने पर मुझे बताना।
माफ़ करना। वापस प्रवेश वाहन के पास?
बिल्कुल सही।
ठीक है।
फूकेट, थाईलैंड
किक मारो!
पहला राउंड। ठीक है। दूसरा राउंड। हाँ।
एक! एक!
एक, दो!
तुम आ गए।
- मैं आ गया। - चलो, मैं तुम्हें यह जगह दिखाती हूँ।
तुम्हें कुछ पीने के लिए चाहिए?
ज़रूर।
शुक्रिया।
थाईलैंड में स्वागत है।
- तो तुम यहाँ रहती हो? - ज़्यादातर समय, हाँ।
यहाँ के वर्षावनों को बचाना मेरे पिता की सबसे पसंदीदा परियोजनाओं में से एक थी।
लेकिन वह जल्दी ही इससे ऊब गए, काफ़ी हद तक हमारे रिश्ते की तरह,
और मेरे 21वें जन्मदिन पर उन्होंने मुझे यह घर दे दिया।
मेरे डैड ने मुझे हेडफ़ोन्स दिए थे।
तुम्हारे पिता के बारे में जानकर दुःख हुआ।
- कम्पनी वाले ऐसे ही बोलते हैं? - मुझे कैसे पता होगा?
मेरा सच में उस कम्पनी या मेरे पिता के किसी भी काम से कोई लेना-देना नहीं है।
यह तो अच्छा लगता होगा। जब किसी चीज़ की परवाह न करनी पड़े।
बात इतनी भी सीधी नहीं है।
ठीक है।
ठीक है। मैंने सर्किट बोर्ड निकाल लिया है।
ठीक है।
बाक़ी की असेम्बली प्रक्रिया डॉ. सुज़ूकी तुम्हें बताएँगे।
ज़ूक। ज़ूक?
वह वहाँ तुम्हारे साथ है?
हाँ, ली। मैं यहीं हूँ।
हे भगवान। तुम्हारी आवाज़ सुनकर बहुत अच्छा लग रहा है।
तुम थोड़े थके हुए लग रहे हो। तुम ठीक तो हो?
कैंज़स में मेरी हे फ़ीवर की ऐलर्जी बढ़ जाती है, और मैं…
हमारा सिग्नल एक रिफ़्ट से होकर गुज़र रहा है।
और इसमें कुछ विकृति तो ज़रूर होगी।
शायद… शायद यह तो होगा ही, शायद तुम सही कह रहे हो, हाँ।
ठीक है। तुमने अभी जो इंटीग्रेटेड सर्किट निकाला है, उसमें से ऐनोड निकाल लो।
ठीक है।
और फिर उन्हें ऐटिट्यूड इंडिकेटर के जायरोस्कोप के
हरे तारों से जोड़ दो।
ठीक है, तो ऐन… ऐनोड से शुरू करना है। ऐनोड…
सुनहरे रंग की गोली जैसे दिखते हैं, है ना?
- हाँ। हाँ। - ठीक है। तो…
हे, क्या तुम मुझे बता सकते हो कि यह तकनीक मुझे यहाँ से बाहर कैसे निकालेगी
या यह भी गोपनीय है?
मेजर, तुम्हें रिफ़्ट को खोलने के लिए टाइटन की ज़रूरत है,
तो हम तुम्हारे लिए घर तक की सवारी ढूँढने की कोशिश कर रहे हैं।
हाँ, पर हम उस पर ट्रैकर लगाने का जोखिम क्यों उठा रहे हैं? यह समझ में नहीं आया।
यह पूरा मिशन ही एक जोखिम था।
और हम तुमसे उम्मीद करते हैं कि तुम यह काम पूरा करोगे, सैनिक।
ठीक है। समझ गया।
बचाव और खोज।
दक्षिणी प्रशांत महासागर
- हैलो। - कमबख़्त यह क्या?
अब लोगों के पीछे गुंडे भेजे जाने लगे हैं, उन्हें बिना कुछ बताए?
क्या हम दोस्त नहीं हैं? क्या हमने नूडल्स नहीं खाए थे?
दोस्त?
पता नहीं तुम्हें याद है या नहीं, पर हमने साथ मिलकर एक योजना बनाई थी
और फिर तुम ग़ायब हो गईं।
फिर देखता हूँ कि तुम ब्रेंडा हॉलैंड के साथ कंधे से कंधा मिलाकर खड़ी हो, दोस्त।
हाँ, मैंने वही किया जो मैंने कहा था। मैं जानकारी इकट्ठी कर रही थी।
नहीं। तुम उनके काम में उनका पूरा साथ दे रही थीं!
क्या तुम्हें ज़रा भी अंदाज़ा है कि इस समय क्या हो रहा है?
मेरे पास सिर्फ़ टाइटन एक्स का एक हिस्सा है जिसमें अभी भी तुम्हारा उपकरण लगा हुआ है।
हम संकट में हैं।
यह बहुत गम्भीर बात है।
टाइटन एक्स आज़ाद घूम रहा है और उसने हिरोशी को मार डाला।
मैं नहीं चाहता कि वह किसी और को मारे।
तुम्हें लगता है कि मैं ऐसा चाहती हूँ?
मुझे ऐसा नहीं लगता।
तभी तुम यहाँ पर हो।
हमारा मानना है कि तुम्हारे उपकरण ने टाइटन एक्स को उसके तय रास्ते से भटका दिया है
और उसे उग्र बना दिया है। भगवान जाने अब वह कहाँ है।
यह मेरा उपकरण नहीं है। एपैक्स का है।
तो तुम्हें एपैक्स साइबरनेटिक्स से पूछना चाहिए।
हम पूछ चुके हैं।
और वॉल्टर सीमन्स हैरान है कि कुछ बदमाश कर्मचारियों ने
बिना अनुमति के ऐसे लापरवाह ऑपरेशन को अंजाम दिया।
उन्होंने पूरी पारदर्शिता बरतने का वादा किया है।
अब हॉलैंड हमारा साथ देने के लिए मान गई है, लेकिन वह खुलकर नहीं बोल रही है।
- हाँ, बेशक वह नहीं बोलेगी। - बेशक नहीं बोलेगी।
तो ट्रिसप के भी बिना इजाज़त ग़ायब हो जाने पर, तुम ही बचती हो।
यह पता लगाने में हमारी मदद करो कि इस उपकरण ने क्या किया,
तुम्हारे कोड ने टाइटन एक्स के साथ क्या किया।
शायद उसे रोकने में तुम हमारी मदद कर सकती हो।
मुझे एक वैसा सूट चाहिए होगा।
मेरी भी एक बहन है।
- क्या? - हाँ।
जब दुनिया के बेहतरीन आईवीएफ़ डॉक्टरों ने मेरी मॉम और डैड को जवाब दे दिया, उन्होंने मुझे गोद ले लिया।
और फिर एक साल बाद…
मेरी बहन माया का जन्म हुआ।
चमत्कारिक बच्ची।
और फिर अचानक सब कहने लगे, "इज़ाबेल कौन?"
क्या केट के मामले में तुम्हारे साथ भी ऐसा ही हुआ?
तुमने सालों-साल अपने पिता के साथ काम किया,
और फिर अचानक,
केट ऐक्सिस मुंडी से बाहर आ धमकती है और सब कहने लगते हैं, "केन्तारो कौन?"
मुझे एपैक्स से उतनी ही नफ़रत है, जितनी तुम्हें मॉनार्क से है।
वे सब दुनिया बदलना चाहते हैं।
मैं एक नई दुनिया बनाना चाहती हूँ, लेकिन मैं ऐसा अकेले नहीं कर सकती।
तुम बताओ, केन्तारो? तुम क्या चाहते हो?
तो वैसे यही टाइटन क्यों?
अब तुम्हें विकल्प चाहिए?
तुम मेरी तरह बातें करते हो।
हम जानते हैं कि यह इतना बड़ा है कि तुम्हें बाहर निकालने के लिए रिफ़्ट खोल सकता है।
कैसे?
तुम्हें यह कैसे पता है? तुम्हें कैसे पता कि यहाँ नीचे क्या है?
मतलब, डॉ. सुज़ूकी, वह पक्का जादूगर है।
उसे तुम्हारे लैंडिंग पॉइंट के पास उस टाइटन का सिग्नल मिला है।
तुम कौन हो?
तुमने कहा कि तुम्हारी जानकारी ऑपरेशन आवरग्लास के तहत गोपनीय है।
मैं वहाँ ऊपर की पूरी टीम को जानता हूँ।
तुम बिली को नहीं ढूँढ पाए, तुम मुझसे टाइटन को ट्रैक करवाने में लगे हो,
और मुझे तुम्हारा नाम तक नहीं पता। तो तुम हो कौन?
सही बात है, मेजर।
तुम मुझे कर्नल कह सकते हो।
हाँ।
मैं इस ऑपरेशन में देर से जुड़ा था।
मैं उस टीम का हिस्सा हूँ जो इस पूरी गड़बड़ को ठीक करने में लगी है।
हाँ। शायद मुझे शुक्रगुज़ार होना चाहिए, सर।
ठीक है, तो, फिर आप मुझे अपने बारे में कुछ बताइए।
बात करके कनेक्शन खुला रखने की कोशिश करते हैं।
ठीक है। तुम क्या जानना चाहते हो?
मैं शुरू करता हूँ… परिवार से? आपका कोई परिवार है?
मैंने कभी शादी नहीं की, पर…
हाल ही में मैं कुछ बच्चों से मिला, जिन्हें लगा था कि उन्होंने अपने पिता को खो दिया है।
वे लोग अब मुझे मेरे परिवार जैसे लगते हैं।
मेरी ज़िंदगी में भी ऐसा ही कुछ है। मैं…
ऊपर एक लड़का है। उसकी मॉम से मेरी अच्छी दोस्ती थी।
मैंने उससे कहा था कि मैं… मैं वापस आऊँगा। मैंने उससे वादा किया था।
तो मुझे झूठा मत होने देना, कर्नल।
किसी भी हालत में नहीं।
ठीक है। ठीक है। ज़रा रुको।
कमबख़्त यह क्या है?
- मेजर, क्या हो रहा है? - नहीं, नहीं, नहीं।
इसमें से… इसकी गंध… इसमें से बिजली के जलने की गंध आ रही है, पर…
भागो!
वहाँ से तुरंत भागो!
मेजर, तुम ठीक हो?
हाँ।
हाँ, मैं बुरी तरह घायल हूँ।
लेकिन ऐसा कुछ नहीं… ऐसा कुछ नहीं जो ठीक न हो सके।
ज़रा रुको।
बाप रे।
कंट्रोल, जो मैं देख रहा हूँ, तुम्हें उस पर यक़ीन नहीं होगा।
एक तरह का डेरा है। यहाँ एक कैम्प है।
पता नहीं यह क्या है।
यहाँ नीचे कोई किसी कैम्प में कैसे हो सकता है?
- मेजर, तुम्हारे लिए यह आदेश है। - हे भगवान।
तुम उस कैम्प से दूर चले जाओ और इस मिशन पर ध्यान दो।
केको।
केको?
केको!
के!
इसमें क्या लिखा है?
अगर मैं बिली की लिखाई सही पढ़ रही हूँ,
तो यहाँ एक रास्ता होना चाहिए जो जाता होगा चक्राकार…
- वहाँ! - क्या?
- क्या आपको उनसे प्यार था? - बिली से?
शॉ से।
नहीं। हमारे बीच ऐसा नहीं था।
ठीक है।
वह…
इसका क्या मतलब है?
अंदर जाना मना है।
हम अंदर कैसे जाएँगे?
कोई तो रास्ता होगा।
या यहाँ से।
ये क्या हैं?
निशान। क़ब्रों के लिए।
यही होगी। वह जगह जहाँ उन औरतों ने स्पंदन महसूस किए थे।
केको!
के! केको!
- शांत हो जाओ, बेटा। - शांत हो जाऊँ? शांत हो जाऊँ।
वह ज़िंदा है और वह यहीं है।
जानता हूँ, लेकिन यह बात थोड़ी पेचीदा है।
तुम जानते हो से तुम्हारा क्या मतलब है?
तुम मुझे क्या नहीं बता रहे हो?
काफ़ी कुछ, बेटा।
और तुम मिशन कंट्रोल से नहीं बोल रहे हो, है ना?
नहीं, मैं वहाँ नहीं हूँ। लेकिन यह मायने नहीं रखता।
सिर्फ़ एक चीज़ मायने रखती है।
- हर क़ीमत पर उसकी रक्षा करना। - हे भगवान। तुम मेरी तरह बात कर रहे हो।
वह फिर से कहो, ली।
क्या?
अब वह फिर से कहो।
मैंने कहा तुम मेरी…
तरह बात… कर रहे हो।
हे भगवान।
घबराओ… घबराओ मत, ली।
मैं पागल हो रहा हूँ।
घबराओ मत।
तुम कौन हो?
मैं तुम्हारा भविष्य हूँ।
मैं तुम हूँ।
मुझसे कुछ भी पूछो।
अगर तुम मेरा भ्रम नहीं हो,
अगर तुम मैं हो, अगर तुम सच में मैं हो…
तुम्हें पता होगा कि वह कितनी अहम है।
उसे बचाना ही मेरा मिशन था।
और मेरा काम उसकी रक्षा करना था। लेकिन उससे भी ज़्यादा…
तुम उससे प्यार करते हो। जानता हूँ।
नहीं, मैंने ऐसा कभी नहीं कहा। मैंने ऐसा कभी नहीं कहा।
- मैंने ऐसा कभी नहीं कहा। मैंने ऐसा कभी नहीं… - नहीं। कभी इजाज़त नहीं थी… कभी नहीं थी…
लेकिन मैं हमेशा बहुत सावधान रहा। यहाँ तक कि अपने मन में भी।
मैं तुम्हारे घाव अपने साथ लिए फिर रहा हूँ, ली।
तुम्हारे सारे घाव।
केको का घाव सबसे ज़्यादा तकलीफ़देह था।
लेकिन वह पल गुज़र चुका है, ली।
अगर वह सच में ज़िंदा है, तो ऐसा ज़रूरी नहीं है।
हाँ, ज़रूरी है।
उसने कहा था, "किसी और जन्म में, किसी और दुनिया में,
शायद हम साथ रह सकते हैं।"
नहीं, अगर वह ज़िंदा है, तो मैं इसे बदल सकता हूँ।
मैं इसे बदल दूँगा।
- नहीं, नहीं, नहीं, नहीं, नहीं, नहीं। रुको, रुको। - हाँ।
रुक जाओ, रुक जाओ। ली, कहीं मत जाना। इंतज़ार करो।
इंतज़ार करो।
अगर मैं उसे बदल दूँ तो?
ली, तुम बेहतर जानते हो।
वाक़ई?
क्या तुम जानते हो?
अगर तुमने अभी उसे केको के पास जाने दिया,
तो हो सकता है तुम केको का भविष्य बदल दो।
फिर वह निर्धारित नहीं रहेगा।
और फिर कुछ भी हो सकता है।
इस समय यह फ़ैसला करने का मुझे कोई हक़ नहीं था।
यह फ़ैसला मुझे तभी लेना था।
वह मेरे सामने है।
मुझे एक अच्छी वजह बताओ कि मुझे इसी समय उसके पास क्यों नहीं जाना चाहिए।
मैं तुम्हें तीन वजहें बताता हूँ।
एक,
उसे अभी बचाने की ज़रूरत नहीं है।
हाँ, मैं जानता हूँ… मैं इस बात की क़द्र करता हूँ कि वह बहादुर है।
यह कहने में अच्छा लगता है, लेकिन मैंने उसे बचाने की क़सम खाई थी।
उसे बचाने की। हाँ। यहाँ तक कि मुझसे भी।
क्या तुम सच में यह जोखिम उठाना चाहते हो कि अभी दख़ल देकर,
तुम उसे उस रास्ते से भटका सकते हो जिस पर उसकी जान असल में बच सकती है?
तुम्हें नहीं पता कि अगर मैं इसी समय उसे बचाने जाता हूँ तो क्या होगा?
तुम्हें यह नहीं पता।
नहीं, मुझे यह नहीं पता।
लेकिन मुझे यह अच्छी तरह पता है कि अगर तुम नहीं जाओगे तो क्या होगा।
भविष्य में जल्द ही, तुम उसे बचा लोगे,
और वह एक ऐसी ज़िंदगी जिएगी जिसे खोने के लिए तुम ख़ुद को ज़िम्मेदार समझते थे।
दूसरा विकल्प क्या है?
यह बेहतर है।
वे बच्चे जो मेरी ज़िंदगी में आए थे?
वे हीरो के बच्चे हैं।
तुम्हें वे पसंद हैं, ली।
तुम्हें वे पसंद आएँगे।
लेकिन अगर केको जल्दी बाहर आ जाती है,
हमें सच में नहीं पता कि इससे सब कुछ कितना बदल सकता है।
और तीसरी?
यह सबसे मुश्किल होगी।
क्योंकि यह वह पल है जब हमें उसे जाने देना होगा।
हाँ। उसे बचाने के लिए।
कुछ मत करो, ली।
बस देखते रहो।
रस्सी।
वह पानी के ज़रिए बात करता है।
यह कुआँ है।
मुझे लगता है कि उन औरतों ने यहाँ नीचे जाकर टाइटन की पुकार सुनी होगी।
तुम इसके अंदर नहीं जाओगी, केट।
केट, रुक जाओ। यह सुरक्षित नहीं है।
मुझे कुछ नहीं होगा। मेरा वज़न कम है।
- अगर कुछ हुआ तो आप मुझे ऊपर खींच सकती हैं। - हाँ।
मैंने भी बिल्कुल यही कहा था…
कज़ाख़िस्तान में।
और तब से आज तक हर दिन मैं उस ग़लती पर पछताती हूँ। तो प्लीज़, नहीं।
वह कोई ग़लती नहीं थी। वह ग़लती नहीं थी।
आप और क्या करतीं?
आपको जवाब ढूँढने थे, जैसे मुझे ढूँढने हैं।
कभी-कभी जो चीज़ हमें परेशान करती है, वही हमें सुरक्षित रखती है।
मुझे तुम पर भरोसा है, केट। जाओ और देखो कि वहाँ नीचे क्या है।
ठीक है।
तो, अभी तक तुम सबने क्या पता लगाया है?
ठीक है, तो, यह उपकरण उसके नर्वस सिस्टम से जुड़कर
सिग्नलों को नियंत्रित करता है।
वह नियंत्रित करने के लिए नहीं है। वह उन्हें समझने के लिए है।
ब्रेंडा की योजना थी कि हम तब तक दिमाग़ और शरीर के बीच
लगातार तेज़ सिग्नल भेजें, जब तक कि हमें उसकी भाषा समझ में ना आने लगे।
वैसे, मैं तुम्हें शुक्रिया कहना चाहती थी…
यह सुनिश्चित करने के लिए कि मैं इस मामले से बेदाग़ निकल सकूँ।
मुझे शुक्रिया मत कहो। ब्रेंडा को कहो।
किसलिए?
मैं तुम्हें मॉनार्क को दिए गए उसके बयान की प्रति पढ़ने दे सकता हूँ।
उसने न सिर्फ़ तुम्हारा नाम नहीं लिया,
बल्कि बहुत होशियारी से यह भी सुनिश्चित किया कि किसी को तुम्हारा नाम पता न चले।
पता नहीं उसने ऐसा क्यों किया होगा।
एक बार में एक ही रहस्य पर काम करते हैं।
क्या तुम लाइसेंस प्लेट गेम खेलना चाहोगे?
क्या?
हवाई अड्डे पहुँचने में दो घंटे लगेंगे। मैं बस माहौल हल्का करने की कोशिश कर रही हूँ।
- मैंने तुम्हें साथ आने के लिए नहीं कहा था। - जानती हूँ।
लेकिन मैंने सोचा कि इस तरह तुम्हें इस बात के लिए मनाने के लिए मेरे पास दो घंटे होंगे कि तुम ना जाओ।
और कल भी यहीं रुक जाओ जैसा कि हमने सोचा था।
क्यों? मैं तुम्हारे लिए क्या मायने रखता हूँ?
सच कहूँ तो तुम्हारे पिता के साथ जो हुआ, उसके बाद,
मैंने सोचा था कि तुम समझ जाओगे।
हम दोनों के परिवार सालों से इस टाइटन से जुड़ी परिस्थिति से निपटने की कोशिश कर रहे हैं,
लेकिन हालात और बदतर ही हुए हैं।
मुझे सच में लगता है कि अब हमें नई सोच की ज़रूरत है।
तुम्हारी सोच की।
हम लोगों ने यह सब अंदर से होते हुए देखा है। हम भी उतने ही क़ाबिल हैं जितना कोई और,
और क्या इसमें हमारा नुक़सान कम होगा?
मैं समझता हूँ। तुम अमीर हो।
- तुम अपनी पसंद की हर चीज़ पाने की आदी हो। - इसका मेरी दौलत से कोई लेना-देना नहीं है।
दौलतमंद लोग ही ऐसा कहते हैं।
दौलत मेरे डैड के पास है, ठीक है?
मेरे पास जो भी कुछ है, मैंने इसके लिए वह सब दाँव पर लगा दिया है।
अगर हम कामयाब नहीं हुए, मेरे पास कुछ नहीं बचेगा।
"हम"?
तुम्हें याद है जिस रात हम टोक्यो में मिले थे, हमने किस बारे में बात की थी?
कि कैसे जी-डे के बाद चार साल बीत चुके हैं और फिर भी कुछ नहीं बदला है?
मॉनार्क ने हमें कोई सुरक्षा नहीं दी है, ना ही सेना ने, ना ही बड़ी कम्पनियों ने
और यहाँ तक कि ना ही मेरे पिता ने।
अब हमें कोई भी चीज़ सुरक्षित नहीं रख सकती।
बिल्कुल सही। अब हमें कोई भी चीज़ सुरक्षित नहीं रख सकती।
जी-डे के बाद दुनिया रातोंरात बदल गई,
लेकिन क्या यह सब होना ज़रूरी था?
क्या हो अगर हम एक ऐसी दुनिया में जी सकें जिसमें कभी जी-डे हुआ ही नहीं?
यह पागलपन है।
मतलब, तुम ऐक्सिस मुंडी से वाक़िफ़ हो।
तुम्हें पता है कि वहाँ पागलपन की सामान्य परिभाषा लागू नहीं होती।
तुम क्या बात कर रही हो?
पता नहीं तुम्हें कुछ और बताना चाहिए या नहीं, जब तक कि मुझे
यह भरोसा ना हो कि तुम मेरे साथ हो।
मैं तुमसे एक बात पूछती हूँ।
तुम्हें क्या लगता है कि तुम्हारे पिता ने अपना राज़ तुम्हें क्यों बताया…
कि वह कहाँ गए थे?
कम्पाई।
केट को नहीं। किसी और को नहीं। तुम्हें।
शायद इसलिए कि वह चाहते थे कि तुम अपनी राह ख़ुद चुनो,
बिना यह परवाह किए कि कोई और क्या सोचता है।
जैसे उन्होंने अपनी राह चुनी।
- क्या यह ठीक लग रहा है? - यह एकदम ठीक है।
ठीक है।
- और जैसे ही तुम्हें कोई ख़तरा महसूस हो… - मैं ज़ोर से चिल्ला दूँगी।
सावधान रहना। मैं तुम्हें भी नहीं खो सकती।
मैं बस सोच रही थी, अगर मुझे यह किसी के साथ ही करना था…
मुझे ख़ुशी है कि मेरे साथ आप हैं।
तैयार हो?
मैं तैयार हूँ।
ठीक है।
चलते रहो। एकदम सीधा।
ठीक है। और कितना दूर है?
ज़्यादा दूर नहीं है। तुम बस पहुँचने ही वाले हो। एकदम सामने देखो।
तुम्हें यह कैसे पता है?
क्योंकि मैंने इसे तब देखा था जब मैं पिछली बार नीचे गया था, जब हम केको को वापस लाए थे।
मुझे लगता है मेरे सामने कुछ है।
लगभग आधा किलोमीटर आगे, एक बड़ा ज़मीन का टुकड़ा।
- लगता है जैसे कोई दानवी ततैयों का घोंसला हो। - दानवी ततैयों का घोंसला हो?
हाँ, वही जगह है। अब चारों तरफ़ नज़र बनाए रखना,
क्योंकि हालात मुश्किल होने वाले हैं।
कमबख़्त यह क्या?
हे भगवान।
- थोड़ी और रस्सी छोड़िए। - ठीक है।
केट!
जब तुम्हें वह मिल जाए तो बताना। मैं तुम्हें बताऊँगा तुम्हें कहाँ जाना है।
ठीक है, मुझे वह दिख रहा है। मुझे वह दिख रहा है। यह बहुत बड़ा है।
ठीक है। वह उसके पीछे है। अब उस चट्टान के पास जाओ।
वह उस चट्टान में छुपा हुआ है।
वह एक खोल जैसी है।
तुम उसे तोड़ोगे तो दूसरी तरफ़ तुम्हें वही मिलेगा।
उस चट्टान पर वार करो।
- ठीक यहीं? - ठीक है। अब बस उस पर वार करो।
ठीक है।
रुको। रुको। अगर मैंने वार करना शुरू किया, तो क्या वह जाग जाएगा?
मुझे लगता है कि वह एक तरह की…
जैसे… जैसे सुप्त अवस्था में है? जैसे निष्क्रिय है?
जैसे एक सोई हुई शार्क है।
ठीक है, यह बहुत बेवक़ूफ़ाना लग रहा है, पर शुरू करते हैं।
ठीक है, ठीक है। ठीक है। मुझे उसकी खाल नज़र आ रही है।
- लग रहा है कि यह साँस ले रहा है। - ठीक है।
ओह, वाह। ठीक है।
ठीक है, तो…
ठीक है। अब… अब ट्रैकिंग उपकरण को अंदर लगाओ।
- मैं उसे अंदर ठूसने वाला हूँ। - हाँ, बस उसे अंदर ठूस दो।
ठीक है। हो गया। ठीक है। वह अंदर लग गया है।
- मैंने उसे अंदर लगा दिया। - कह रहा है उसने अंदर लगा दिया।
हाँ।
यह रहा!
हमें सिग्नल मिल गया है। हमें सिग्नल मिल गया।
सब ठीक है, मिशन। हे भगवान।
- धत्। ओह, धत्। - लेकिन सावधान रहना।
हाँ।
वह बाहर आ रहा है।
ओह, धत्। हे भगवान।
केट!
केट! केट!
केट!
क्या तुम मुझे सुन सकती हो?
हाँ!
क्या तुम ठीक हो?
मैं ठीक हूँ! मुझे पता चल गया कि उन औरतों को यहाँ नीचे क्या सुनाई दे रहा था।
यह टाइटन के गीत की आवाज़ को और तेज़ कर रहा है।
यहाँ एक सुरंग है।
मुझे लगता है शायद वह सागर तक जाती होगी।
ठीक है।
मैं उसके अंदर जा रही हूँ।
सावधान रहना।
क्या तुम मुझे सुन सकते हो?
हाँ। मैं तुम्हें सुन सकता हूँ।
बस अब तुम… ओह, धत्। तुम ज़्यादा दूर लग रहे हो।
ठीक है, अब मेरी बात सुनो। तुम्हें वापस प्रवेश वाहन के पास जाना होगा।
वहाँ पास ही में एक बड़ा, काँटेदार पेड़ है। मुझे लगता है कि तुमने वह देखा हुआ है।
ठीक है। वहाँ क्यों?
क्योंकि बिली का ड्रैगन तुम्हें वहीं लेने आएगा।
तुम रिफ़्ट में ख़ुद को… सम्भाले रखना। जैसे ही वह खुले, उसके सहारे बाहर निकल जाना।
ठीक है।
और तुम्हें यक़ीन है कि वह मुझे घर पहुँचा देगा?
तुम्हें यक़ीन है?
ली, मुझे यक़ीन है।
तुम एक अच्छे आदमी हो, मेजर।
यह मत भूलना। पूरी कोशिश करना कि ना भूलो। यह आसान नहीं होगा।
केको का ख़याल रखना, ठीक है?
और हिरोशी के बच्चों का भी।
हमारा कनेक्शन टूट रहा है, है ना?
हाँ।
तुम्हारे जाने का समय हो गया है।
हैलो?
केट!
हैलो?
केट?
- केट! - हे।
हे भगवान। तुमने मुझे डरा दिया था।
तुम वापस कैसे आईं?
वहाँ एक के बाद एक सुरंगें हैं। उनमें से एक मुझे वापस ऊपर की तरफ़ ले आई।
अब मैं समझी कि कैसा महसूस होता है।
एक पल के लिए मुझे सच में लगा कि कुएँ में दानव हैं।
मुझे ऐसा नहीं लगता।
वहाँ मुझे कुछ अलग महसूस हो रहा था।
सब कुछ कहीं ज़्यादा स्पष्ट हो गया था।
मुझे लगता है कि उन औरतों को टाइटन का गीत महसूस होता था
और वे उससे सुनने के लिए नीचे कुएँ में जाती थीं।
जिसे लोगों ने पागलपन समझ लिया होगा।
बिल्कुल सही। मुझे नहीं लगता कि टाइटन भटक गया है।
मुझे नहीं लगता कि वह ख़तरनाक है।
मुझे लगता है कि उसे बस हमारी मदद चाहिए।
टैक्सी आ गई, ज़ूक।
- हाँ। - यह वही है?
हाँ, काफ़ी साफ़ सिग्नल मिल रहा है। वह ऑस्ट्रेलिया की तरफ़ जा रहा है।
ठीक है।
तुमने सोच लिया है कि तुम यह करना चाहते हो?
योजना में कोई बदलाव नहीं हुआ, ज़ूक।
आगे जो होगा, हमेशा से वही होने वाला था।
तो, क़िस्मत अब हमें कहाँ ले जाएगी?
हमें नहीं, ज़ूक।
सिर्फ़ मुझे।
तुम्हें लगता है कि मैं इस मिशन में तुम्हारा साथ देने के लिए बहुत बूढ़ा हूँ?
मुझे ऐसा बिल्कुल नहीं लगता, ज़ूक।
पर मुझे डर है कि इस मिशन के अगले हिस्से में सिर्फ़ एक ही आदमी की ज़रूरत है।
तुम्हें फ़िक्र है कि यह 100 साल का पुराना बूढ़ा शायद वापस ना आ पाए?
तुम्हें लगता है शायद तुम वापस ना आ पाओ।
अलविदा, पुराने दोस्त।
- क्या जानकारी है? - सर, हमें एक
अजीब सा सिग्नल मिल रहा है। एच.जी.0.1. सिग्नल।
आवरग्लास ओ-वन?
यह ऐक्सिस मुंडी जाने वाले सबसे पहले प्रवेश वाहन का
मूल सिग्नल है।
वह सन् 1962 की बात है। क्यों?
यह सिग्नल लाइव है।
लेकिन वह पॉड लगभग 60 साल पुराना है और वह स्कल आइलैंड पर नष्ट हो गया था।
ठीक है। गति संकेतक दिखाओ।
वह 40 नॉट से भी ज़्यादा की रफ़्तार से चल रहा है। जी-टैस से पुष्टि हुई है कि वह टाइटन एक्स है।
तो, सर, जैसा कि वादा किया गया था, यह रहा आपका टाइटन।
वह आख़िर कर क्या रहा है?
उप-शीर्षक अनुवादक : पुनीत कुसुम